Mörgum leikur forvitni á að vita meira um hin illviðráðanlegu náttúruöfl sem leynast innan jarðvangins og hafa mótað búsetusöguna . Það væri auðvitað ekki auðvelt og mögulega ekki gerlegt ef það væri ekki fyrir okkar dýrmætu aðila sem vinna af kappi við að vakta , rannsaka , undirbúa og vara okkur við þegar náttúruöflin minna á sig - eldfjöllin okkar sem flest öll eru hulin jöklum eru sjaldnast saklaus þegar þau vakna til lífs , sterkir sjávarstraumar sem rjúfa burt strendur og saklausa ferðalanga , straumarnir grafa sig jafnvel inn í klettabjörgin í ungt og ómótað bergið og valda skriðum og hruni , og síðast en ekki síst , það sem nú er að eiga sér stað vegna loftslagsbreytinga , þ.e. hop jöklanna . Hlýnun jarðar hefur margvíslegar breytingar og afleiðingar í för með sér , fæstar góðar , og við þurfum að vera á varðbergi vegna þeirra . Listinn er ekki tæmandi yfir þær hættur sem leynast hér í jarðvanginum , einu síbreytilegasta svæði landsins og jafnvel á jörðinni . Árið 1989 samþykkti allsherjarþing Sameinuðu þjóðanna að skilgreina tiltekinn dag til að stuðla að alþjóðlegri vakningu til draga úr þeim hörmungum sem fylgt geta náttúruvá . Dagurinn hefur það að markmiði að vekja athygli á mikilvægi þess að taka þátt í að minnka þá hættu sem við stöndum frammi fyrir . Fræðslufundurinn í gestastofu Kötlu jarðvangs var skipulagður í tengslum við þennan alþjóðadag um jarðvá . Þrír sérfræðingar komu og fræddu áhugasama um málefni tengd þessu , Kjartan Þorkelsson lögreglustjóri á Suðurlandi sagði frá almannavörnum á Suðurlandi og breyttan veruleika með auknum straumi ferðamanna í jarðvanginum sem veldur aukinni umferð , aukinni slysahættu og álagi á akvegi og talsvert breyttar forsendur við rýmingu á hættulegum ferðamannastöðum . Elísabet Pálmadóttir náttúruvársérfræðingur hjá Veðurstofu Íslands , fræddi okkur um vöktun Veðurstofunnar og hvernig hvert okkar eldfjalla kallar á mismunandi verkferla þegar virknin þykir óvenjuleg og hringir viðvörunarbjöllum . Hún nefndi einnig að hvergi á sér hliðstæðu sameiginleg aðkoma eftirlits með veðri og jörðu allan sólarhringinn eins og hér á Íslandi ! Enn er verið að rannsaka þessar rosalegu breytingar en kenningar eru uppi um að mögulega sé leynigúll sökudólgurinn , það gæti svipað til atburða sem áttu sér stað í Mount St Helens 18. maí 1980 en þar varð eldgos þegar fjallshlíð gaf undan og gúllinn hreinlega sprakk með mikilli myndun gusthlaups sem varð a.m.k. 57 manns að bana . Þorsteinn talaði líka um þær lítt rannsökuðu breytingar sem nú eru að eiga sér stað vegna hop jöklanna , þær hlíðar sem áður umluktu jöklana eru margar hverjar að þiðna vegna jökulhörfunar og eru að miklu leyti óstöðugar . Til að bæta gráu ofan á svart eru einnig að myndast stór og djúp jökullón framan við helstu skriðjöklana og það þarf ekki að spyrja að leikslokum ef það hrynur heil fjallshlíð ofan í lón , en það gæti verið eins og að hoppa ofan í fullt baðkar ! Þó náttúran sé fögur þá leynast hætturnar víða og mikilvægt að við séum öll meðvituð um þær . Í jarðvanginum er fylgst vel með stöðu mála sem gerir okkur fært að upplifa og njóta þess að búa á svona lifandi og spennandi svæði . Þetta var vel heppnaður opinn fræðslufundur með áhugaverðu efni sem alla varðar og við þökkum öllum kærlega fyrir komuna og skemmtilegar umræður !